Zollikofen

Zollikofen estas urbo kaj komunumo en Kantono Berno, Svislando. Ĝis la 31-a de decembro 2009 ĝi estis parto de la distrikto Berno. Ekde la 1-a de januaro 2010 ĝi apartenas al la nove fondita administra distrikto Berno-Mezlando. Ĝi havis 10000 loĝantojn je la 20-a de marto 2008.

 Geografio 
Zollikofen situas norde de kurbo de la rivero Aro (rivero) proksimume kvin kilometroj norde la la federacia urbo Berno, kaj apartenas al ties aglomeraĵo.

 Najbaraj komunumoj 
La urbo Zollikofen limas en sudo al la komunumoj Bremgarten ĉe Berno kaj Berno, en oriento al Ittigen, en nordo al Münchenbuchsee, kaj en okcidento al Kirchlindach.

 Mormona templo 
eta|maldekstra|120ra|Mormona templo apud Zollikofen
Apud Zollikofen (tamen sur la teritorio de la najbara komunumo Münchenbuchsee troviĝas la Bern-templo de la Eklezio de Jesuo Kristo de la Sanktuloj de la Lastaj Tagoj. Temas pri la unua mormona templo, kiu estis konstruita ekstere de Nordameriko. Ĝi estis konstruita en la jaro 1953 kaj estas la ununura templo de la mormonoj en Svislando.

 Trafiko 
Zollikofen estas per regionaj trajnoj kaj poŝtaŭtolinioj bone konektita al publika trafikreto. Krom la stacidomo Zollikofen sur la teritorio de la urbo situas kvar trajnhaltejoj. La stacidomoj kaj trajnhaltejoj de la komunumo estas servataj de la fervojentreprenoj Bern-Lötschberg-Simplon AG (Berno-Lötschberg-Sempiono-Fervojo) kaj Regionalverkehr Bern-Solothurn (Regiontrafiko Berno-Soloturno).

La urbo disponas ankaŭ pri aliro al la naciaj aŭtoŝoseoj A1 de Berno al Zuriko kaj A6 de Berno al Bielo.

 Historio 
La unua dokumenta mencio de Zollikofen datiĝas el la jaro 1061 kiel Zuninkoven.

En mezepoko Zollikofen apartenis al la Regejo Reichenbach. La Regejo Reichenbach perdis siajn servutajn rajtojn kun la Helveta Revolucio en la jaro 1798 kaj estis ekuzata la nomo Zollikofen por la loko. En la jaro 1811 la komunumo formale sendependiĝis de Reichenbach kaj fariĝis memstara politika komunumo.

La 20-an de marto 2008 la komunumo bonvenigis sian 10000-an loĝanton kaj tiel oficiale akiris la statuson de urbo.

 Vidu ankaŭ 
 Zollikofen (stacidomo)
 Oberzollikofen (stacidomo)
 Steinibach (stacidomo)
 Unterzollikofen (stacidomo)

 Eksteraj ligiloj 

 Oficiala retejo de la urbo Zollikofen

Kategorio:Urboj de Svislando